CELEX: 62022TN0176
Language: mt
Date: 2022-04-04 00:00:00
Title: Kawża T-176/22: Rikors ippreżentat fl-4 ta’ April 2022 – Mellish vs Il-Kummissjoni

7.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/32
            
         
      Rikors ippreżentat fl-4 ta’ April 2022 – Mellish vs Il-Kummissjoni
      (Kawża T-176/22)
      (2022/C 222/53)
      Lingwa tal-kawża: il-Franċiż
      
         Partijiet
      
      
         Rikorrent: Philip Mellish (Uccle, il-Belġju) (rappreżentant: N. de Montigny, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla l-karta tas-salarju tar-rikorrent għax-xahar ta’ Ġunju 2021 u n-nota tas-Servizz tar-Riżorsi Umani tal-Kummissjoni tal-14 ta’ Ġunju 2021 li tinformah li mill-2021 u wara l-Brexit ma kienx se jibqa’ jirċievi l-allowance b’rata fissa għar-rimbors tal-ispejjeż tal-ivvjaġġar lejn il-post tal-oriġini;
               
            
                  —
               
               
                  tannulla, sa fejn jitqies li hija tagħti raġunament addizzjonali għad-deċiżjoni kkontestata, id-deċiżjoni tat-22 ta’ Diċembru 2021 li tiċħad l-ilment tal-1 ta’ Settembru 2021;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq applikazzjoni teleoloġika u utli tar-Regolamenti tal-Persunal tal-Uffiċjali tal-Unjoni Ewropea (iktar ’il quddiem ir-“Regolamenti tal-Persunal”), żball ta’ liġi mwettaq mill-amministrazzjoni, ksur tal-Artikolu 7(4) tal-Anness VII tar-Regolamenti tal-Persunal u li d-dispożizzjonijiet ġenerali ta’ implimentazzjoni relatati mal-post tal-oriġini jiksru r-Regolamenti tal-Persunal.
               
            
                  2.
               
               
                  It-tieni motiv, ibbażat fuq ksur tal-prinċipju ta’ trattament ugwali u diskriminazzjoni inġustifikata, eċċezzjoni ta’ illegalità u nuqqas ta’ applikazzjoni tat-tneħħija totali tar-rimbors f’każ ta’ telf taċ-ċittadinanza.
               
            
                  3.
               
               
                  It-tielet motiv, sussidjarjament, ibbażat fuq, minn naħa, l-applikazzjoni konformi mal-flessibbiltà mwiegħda mill-Unjoni dwar l-interpretazzjoni wiesgħa tal-istatus fil-konfront taċ-ċittadini Brittaniċi u konsistenti mar-regoli interni l-oħra u, min-naħa l-oħra, ksur tal-prinċipju ta’ kumpens għall-istatus ta’ espatrijazzjoni tal-membru tal-persunal.